Document ID: /roh_data/filtered/fineweb-2-filterrobots_roh.jsonl.gz/66332

Plattafurma solara Waterlily ha retard
- Mesemna, 15.5.2013, 8:00
Il project per producir energia sin il Lai da Marmorera sa retarda. La firma turitgaisa Hydrosun SA dal chantun Turitg n'ha anc betg chattà avunda investiders. Quai ha confermà Thomas Nordmann il president dal cussegl d'administraziun.
Ils iniziants planisavan d'installar questa primavaira in prototip d'ina plattafurma solara cun il num Waterlily sin l'aua dal Lai da Marmorera. Dals 2 milliuns ch'il project custa, saja il mument garantida radund la mesadad, ha confermà Thomas Nordmann. Ina pitga movibla cun moduls fotovoltaics duai producir radund 60'000 uras kilowatt ad onn, quai che correspunda al diever da radund 16 chasadas. (fb/rtr)
A Marmorera duai dar in project solar innovativ. La firma HydroSun SA vul construir sin il lai da Marmorera ina plattafurma fotovoltaica cun num "Waterlily".
Sin il Lai da Marmorera duessan vegnir installads anc quest onn panels solars sin ina plattafurma movibla e flottanta, ha confermà la HydroSun SA. La lubientscha da bajegiar è gia avant maun.